Chris Thomas

Christopher P. Thomas (født 13. januar 1947 i Brentford, Middlesex) er engelsk plateprodusent som har jobbet mye med band og artister som The Beatles, Pink Floyd, Queen, Procol Harum, Roxy Music, Badfinger, Elton John, Paul McCartney, Pete Townshend, Pulp, Sex Pistols, The Pretenders og INXS.

Thomas tok kontakt med George Martin i 1965 for å få råd, og Martin anbefalte ham å ta kontakt med EMI. Han gjorde ikke det, men tok igjen kontakt med Martin i 1967, og fikk jobb som altmuligmann og etter hvert ble han med på opptak med The Hollies. I 1968 var han assostenten til George Martin da The Beatles lagde The Beatles-albumet. Han og lydingeniør Geoff Emerick kom ikke godt overens. Thomas fikk imidlertid oppgaven som produsent da Martin tok seg en ferie, og det medførte at Thomas måtte ta over midlertidig som produsent. Både da og før måtte Thomas jobbe med deler av et fragmentert band, slik at han og Martin kunne jobbe med forskjellige stykker. Selv ville ikke Thomas si at han var produsent på albumet, men han hjalp til med  «Happiness Is A Warm Gun», «Piggies» (der han spilte cembalo), «The Continuing Story of Bungalow Bill» (der han spilte mellotron) og «Savoy Truffle».

Etter The Beatles var det første albumet Thomas produserte det selvtitulerte debutalbumet av The Climax Chicago Blues Band. Det var imidlertid med Procol Harum at han fikk et langvarig samarbeid, allerede fra Home (1970) og de neste tre albumene (fram til 1973). Han jobbet også på Dark Side of the Moon med å få til den klassiske delen, og med en rekke andre musikere fra etter Procol Harum-delen, inkludert John Cale, Badfinger og Roxy Music, for sistnevnte produserte han tre album. Til tross for at han hadde jobbet mest med progressiv rock, ble han bedt om å produsere singlene til Sex Pistols, mens Bill Price tok seg av albumsangene. Overgangen ble flytende, men begge bidro mye til albumet. Innimellom punk og progressiv rock, jobbet også Thomas med Wings og Paul McCartney.

På 1980-tallet hadde Thomas god kontakt med The Pretenders og hjalp dem både med debutalbumet i 1980 og comebackalbumet i 1984. Han ble senere også ivolvert med INXS og Pulps Different Class, og med Elton John, sistnevnte blant annet med filmmusikken til Løvenes Konge.

Referanser

Eksterne lenker   
 
 

The Beatles
Britiske plateprodusenter
Personer fra London